Vystrel

Vystrel (), Aukštieji karininkų kursai, Aukštieji Lenino, Spalio revoliucijos ir Raudonosios Vėliavos ordinų Tarybų Sąjungos maršalo B. Šapošnikovo vardo karininkų kursai () – TSRS, o vėliau – Rusijos Federacijos karinė mokymo įstaiga, kelianti sausumos kariuomenės pulko ir bataliono grandies vadų ir politinių darbuotojų kvalifikaciją taktikos, šaulių įgūdžių ir taktikos bei šaudymo apmokymo metodikos srityse. Mokymo trukmė – iki 1 metų.

 Istorija 
Kursai įkurti 1918 m. lapkričio 21 d.

1926 m. gruodžio 26 d. aukštiesiems taktikos kursams „Vystrel“ priskirto atskirojo mokomojo šaulių bataliono bazėje imtas formuoti 2-asis šaulių pulkas, tapęs Maskvos proletarinės šaulių divizijos (vėliau 1-oji gvardijos motošaulių divizija) dalimi..

1929 m. kursuose „Vystrel“ įvestas snaiperių kursas, kuris ruošė snaiperių ir snaiperystės vadovus.

Kursuose keliasdešimt metų buvo mokomi ir įvairių pasaulio šalių (nuo PAR iki Pietų Amerikos šalių) ginkluotų komunistinių judėjimų vadai. Šie kursai buvo vienu iš TSRS tarptautinės politikos įrankių.Уничтожают Высшие офицерские курсы „Выстрел“… по указке из ЦРУ 

Nuo 1998 m. lapkričio 1 d. kursai „Vystrel“ tapo Rusijos federacijos ginkluotųjų pajėgų Kariuomenės akademijos (Общевойсковая академия Вооружённых Сил Российской Федерации)Rusijos federacijos Ginkluotųjų pajėgų kariuomenės akademija buvo suformuota 1998 m. lapkričio 1 d. sujungiant Frunzės karo akadamiją, Malinovskio šarvuočių ir tankų kariuomenės karo akademiją ir Aukštuosius karininkų kursus „Vystrel“. Mokomuoju centru. Mokomasis centras įsikūręs Solnečnogorske (Maskvos sritis). Centro teritorija – 10 318 ha, pagrindinio mokomojo korpuso plotas – 10 890 m²).

Mokymo centre kvalifikaciją kėlė pulkų ir divizijų vadai ir štabų viršininkai, armijų ir korpusų kovinės parengties ir operatyvinių skyrių karininkai, karo inžinieriai, tankistai, karo mokyklų ir karinių katedrų dėstytojai.

2009 m.pasirodė informacija, kad Mokymo centras „Vystrel“ likviduojamas.В России ликвидируют высшие офицерские курсы „Выстрел“

 Kursų pavadinimo kitimas 
 1918 m. lapkričio 21 d. – Aukštoji DVRA vadų šaulių mokykla (Высшая стрелковая школа командного состава РККА).
 1921 m. birželio 7 d. – Aukštoji DVRA vadų taktikos ir šaulių mokykla (Высшая тактическо-стрелковая школа командного состава РКК).
 1921 m. spalio 13 d. – III Kominterno vardo aukštoji DVRA vadų taktikos ir šaulių mokykla (Высшая тактическо-стрелковая школа командного состава РККА им. III Коминтерна).
 1923 m. balandžio 24 d. – Kominterno vardo aukštoji DVRA vadų taktikos ir šaulių mokykla „Vystrel“ (Высшая тактическо-стрелковая школа командного состава РККА им. Коминтерна «Выстрел»).
 1924 m. spalio 9 d. – III Kominterno vardo DVRA vadų šaulių ir taktikos tobulinimosi kursai „Vystrel“ (Стрелково-тактические курсы усовершенствования комсостава РККА им. III Коминтерна; КУКС «Выстрел»).
 1932 m. gegužės 10 d. – Šaulių ir taktikos institutas „Vystrel“ (Стрелково-тактический институт «Выстрел»).
 1935 m. gruodžio 9 d. – Aukštieji pėstininkų vadų tobulinimo šaulių ir taktikos kursai „Vystrel“ (Высшие стрелково-тактические курсы усовершенствования командного состава пехоты «Выстрел»).
 1963 m. gruodžio 11 d. – Tarybų Sąjungos maršalo B. Šapošnikovo vardo aukštieji karininkų kursai „Vystrel“ (Высшие офицерские курсы «Выстрел» им. Маршала Советского Союза Б. М. Шапошникова)
 1998 m. lapkričio 1 d. – Rusijos Federacijos ginkluotųjų pajėgų Kariuomenės akademijos Mokomasis centras „Vystrel“ (Учебный центр «Выстрел» Общевойсковой академии Вооружённых Сил Российской Федерации).

 Nuorodos 

 Нагрудный знак- Курсы „Выстрел“  (Kursus „Vystrel“ baigiusio krūtininis ženklelis)

Kategorija:Rusijos karo mokyklos